ปั่นเพื่อแม่ ถวายแด่ราชินี
พระบรมฯทรง นําขี่จักรยาน 43กม.16สิงหา,สมเด็จพระบรมโอรสาธิราชฯ สยามมกุฎราชกุมาร จะทรงจักรยานนำทีมข้าราชการ เอกชน และประชาชน ปั่นไปตามเส้นทางจากลานพระราชวังดุสิตไปกรม ทหารราบที่ 11 รักษาพระองค์ แล้วย้อนกลับเส้นทางเดิม รวมระยะทาง 43 กิโลเมตร ตามโครงการ ปั่นเพื่อแม่-Bike for mom 2015 ซึ่งเป็นกิจกรรมตามพระราชปณิธานของสมเด็จพระบรมโอรสาธิราชฯ สยามมกุฎราชกุมาร ที่ทรงแสดงความกตัญญูกตเวที แด่องค์สมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 83 พรรษา 12 สิงหาคม 2558 โดยจัดกิจกรรมในวันที่ 16 ส.ค. พร้อมกันนี้รัฐบาลเชิญชวนประชาชนสวมใส่เสื้อสีฟ้าเข้าร่วมกิจกรรมดังกล่าวทั้งในกรุงเทพฯ และต่างจังหวัด,เมื่อเวลา 09.00 น. วันที่ 18 มิ.ย. ที่ตึกสันติไมตรี ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้า คสช. เป็นประธานการประชุมการจัดกิจกรรม จักรยานเฉลิมพระเกียรติสมเด็จพระนางเจ้าฯ พระบรมราชินีนาถ ปั่นเพื่อแม่ bike for mom 2015 ซึ่งเป็นกิจกรรมตามพระราชปณิธานของสมเด็จพระบรมโอรสาธิราชฯ สยามมกุฎราชกุมาร ที่ทรงแสดงความกตัญญูกตเวทีแด่องค์สมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 83 พรรษา 12 สิงหาคม 2558 โดยจะเปิดโอกาสให้ประชาชนทุกหมู่เหล่าทั่วประเทศเข้าร่วมกิจกรรม เพื่อแสดงออกถึงความจงรักภักดีต่อสถาบันพระมหากษัตริย์ แสดงออกถึงความรักที่มีต่อแม่ และแม่ของแผ่นดินอย่างทั่วถึง เสริมสร้างความสามัคคีของคนในชาติ ที่จะร่วมกันจัดกิจกรรมถวายพระพรแด่สมเด็จ พระนางเจ้าฯ พระบรมราชินีนาถ และยังเป็นการส่งเสริมสุขภาพของประชาชน ในการร่วมออกกำลังกายทำให้สุขภาพร่างกายสมบูรณ์แข็งแรง ปลูกฝังให้ประชาชนรักการออกกำลังกาย เสริมสร้างความมีน้ำใจเป็นนักกีฬา อีกทั้งได้นำกิจกรรมดังกล่าวไปต่อยอดขยายผลต่อไป,ทั้งนี้ กิจกรรมดังกล่าวจะมีขึ้น ในวันอาทิตย์ที่ 16 ส.ค. 2558 เวลา 15.00 น. พร้อมกันทั่วประเทศ โดยเส้นทางส่วนกลาง จะเริ่มจากพระลานพระราชวังดุสิต ไปกรมทหารราบที่ 11 รักษาพระองค์ กลับมาสิ้นสุดที่พระลานพระราชวังดุสิต รวมเป็นระยะทาง 43 กิโลเมตร โดยสมเด็จพระบรมโอรสาธิราชฯ สยามมกุฎราชกุมาร จะทรงจักรยานนำทีม ข้าราชการ เอกชน และประชาชนเข้าร่วมกิจกรรมด้วย สำหรับเส้นทางส่วนภูมิภาค จะเริ่มต้นที่ศาลากลางจังหวัด ไปตามเส้นทางที่แต่ละจังหวัดกำหนดและเริ่มในเวลาเดียวกัน โอกาสนี้ รัฐบาลขอเชิญชวนประชาชนทุกหมู่เหล่า สวมใส่เสื้อสีฟ้าเข้าร่วมกิจกรรม ติดตามรายละเอียด และลงทะเบียนผ่านเว็บไซต์ ,www.bikeformom.com,  ร่วมกิจกรรมได้ตั้งแต่วันที่ 1-24 ก.ค. จากนั้นนำเลขลงทะเบียนไปรับเสื้อ และเข็มกลัด ที่สมเด็จพระบรมโอรสาธิราชฯ สยามมกุฎราชกุมาร ทรงมีพระมหากรุณาธิคุณ พระราชทานทรัพย์ส่วนพระองค์ ดำเนินการมอบให้แก่ผู้เข้าร่วมกิจกรรม 9 หมื่นตัว น้ำดื่ม 5 แสนขวด เข็ดกลัดพระราชทาน 1 แสนอัน โดยกรุงเทพมหานคร เปิดให้รับได้ในวันที่ 25-26 ก.ค. ที่สนามกีฬากองทัพบก ถนนวิภาวดีฯ ส่วนในต่างจังหวัดรับได้ที่ศาลากลางจังหวัดในวันที่ 12 ส.ค. โดยไม่เสียค่าใช้จ่ายใดๆทั้งสิ้น,พล.อ.ประยุทธ์กล่าวว่า สมเด็จพระบรมโอรสา ธิราชฯ ทรงเห็นถึงความสำคัญของการออกกำลังกาย ทรงสนพระทัยเรื่องของการขี่จักรยานด้วย ได้รับสั่งมากับรัฐบาลและรัฐมนตรีที่เกี่ยวข้องเสมอว่า ทรงห่วงใยผู้ใช้จักรยานในประเทศไทย รัฐบาล เอกชน และทุกภาคส่วน จึงได้ร่วมมือกันจัดกิจกรรมครั้งนี้ขึ้น เพื่อแสดงความจงรักภักดีต่อพระองค์ท่าน ทั้งนี้ สมเด็จ พระบรมโอรสาธิราชฯ ทรงมีความห่วงผู้ใช้จักรยานในประเทศไทยมาโดยตลอด เพราะการสนับสนุนให้ใช้จักรยานจะต้องทำให้ประชาชนมีความปลอดภัย ซึ่งในการปั่นจักรยานครั้งนี้สมเด็จพระบรมโอรสาธิราชฯ จะทรงร่วมกิจกรรมตั้งแต่ต้นจนจบและทรงรับสั่งให้ดูแลความปลอดภัยผู้เข้าร่วมงาน ที่สำคัญต้องทำให้ประชาชนมีความสุข งานครั้งนี้พระองค์ทรงทำเพื่อสมเด็จพระนางเจ้าฯ พระบรมราชินีนาถ จึงอยากให้คนไทยให้ความสำคัญกับครอบครัวของตัวเอง อีกทั้งหากต้องการให้เข้าร่วมกิจกรรมในครั้งนี้ ถือเป็นกิจกรรมประวัติศาสตร์ เรามีช่องทางการสมัครเข้าร่วมกิจกรรม นอกจากจะสมัครได้ทางเว็บไซต์แล้ว ยังสมัครได้ที่ศาลากลางทุกจังหวัด และเขตทั้ง 50 เขต ในพื้นที่ กทม.,ที่กระทรวงมหาดไทย พล.อ.อนุพงษ์ เผ่าจินดา รมว.มหาดไทย เปิดเผยหลังการประชุมร่วมกับคณะกรรมการอำนวยการจัดกิจกรรมจักรยานเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 83 พรรษา 12 ส.ค. ว่า กระทรวงมหาดไทยมีส่วนในการร่วมกิจกรรมดังกล่าว ส่วนภูมิภาคทั้ง 76 จังหวัด ถือเป็นความภาคภูมิใจของประชาชนชาวไทยที่อยู่ต่างจังหวัด ที่ได้มีส่วนร่วมในกิจกรรมครั้งนี้ ขณะนี้ผู้ว่าราชการจังหวัดซึ่งเป็นผู้รับผิดชอบในแต่ละพื้นที่ ได้เตรียมการตามกรอบที่กำหนดไว้เรียบร้อยแล้ว เช่น การกำหนดเส้นทางจักรยาน ซึ่งแต่ละจังหวัดจะพิจารณาพื้นที่ตามความเหมาะสม พร้อมกำหนดมาตรการในการอำนวยความสะดวกและดูแลความปลอดภัยให้กับประชาชนที่มาร่วมกิจกรรม ทั้งนี้ ในกิจกรรมอื่นๆแต่ละพื้นที่จะเป็นผู้กำหนดซึ่งจะเน้นกิจกรรมที่สร้างการมีส่วนร่วมในเชิงวัฒนธรรม
สมเด็จพระบรมโอรสาธิราชฯ สยามมกุฎราชกุมาร จะทรงจักรยานนำทีมข้าราชการ เอกชน และประชาชน ปั่นไปตามเส้นทางจากลานพระราชวังดุสิตไปกรม ทหารราบที่ 11 รักษาพระองค์ แล้วย้อนกลับเส้นทางเดิม รวมระยะทาง 43 กิโลเมตร
ข่าวหน้า1,ข่าว,ปั่นเพื่อแม่,Bike for mom 2015,ประยุทธ์ จันทร์โอชา,สวมเสื้อสีฟ้า,เข้าร่วมกิจกรรม,ปั่นจักรยาน,อนุพงษ์ เผ่าจินดา,ข่าวไทยรัฐ